**Legyél Te is milliomos!**

**„Ha nyernénk a lottón…!”**

Az 50 milliós lottó főnyereményből mi egy vállalkozást indítanánk be. Egy olyan új eszközt találtunk ki, amely megkönnyítené az emberek életét és hasznos lehet a hétköznapokban. A hideg beállta miatt rengetegen szeretnek otthon kényelmes, meleg zoknit, papucsot húzni. Mi erre az állapotra találtunk egy új, 21. századi megoldást. Ez a találmány az **okos papucs,** amely különböző extrákkal szerelhető fel. A találmányunk **RIGEL** néven futna, ami egy csillag nevét is jelöli és a máltai nyelvben a lábat jelenti. A szlogenünkben benne van a lényeg, miszerint egy hosszú, fárasztó hétköznap után otthon egy papucsban is megtalálhatjuk a nyugalmat:

**„Rigel, amire a nyugalom rímel!”**

Fontosnak tartjuk, hogy ez egy teljesen új vállalat beindítása lenne, melyet sok területen kell kiépíteni. Úgy gondoljuk, ha már elkezdenénk ezt a vállalkozást, akkor mindent beleadnánk, hogy sikeres legyen. A termék gyártásához a megfelelő szakembereket keresnénk fel (fejlesztők, marketingesek, programozók, kereskedők stb.), akik érték-arányban a legjobb munkát végeznék. A termék beindításához mindenképpen több tesztelési folyamaton mennénk végig, hogy megtaláljuk a megfelelő formát, elektronikát és megjelenést a márkának.

Előreláthatólag a főnyereményt a következő területek alapján osztanánk szét:

* Személyi költségek 1 évre: 5 millió Ft
* Termékfejlesztés: 20 millió Ft
* Arculattervezés: 2 millió Ft
* Termék dizájn: 3 millió Ft
* Prototípus, tesztelés: 2 millió Ft
* Programozási munkák (papucs elektronika): 8 millió Ft
* Marketing: 4 millió Ft
* Sorozatgyártás előkészítése: 2 millió Ft
* Tartalék: 4 millió Ft

A sorozatgyártáshoz szükséges összeget crowd-founding (közösségi finanszírozás) segítségével gyűjtenénk össze. Sok kisebb támogatásból hoznák létre ezt a nagy projektet. Az első tízezer db gyártási költsége 100 millió Ft. Számításaink szerint ez 5000 befizető segítségével jönni ki.

5000×20.000=100 millió Ft.

Az első darabokat a hitelezők kapnák, ezzel is építenénk a marketinget, a márka pozitív arculatát.

A további 5000 db-ot teszt termékekként értékesítenénk 29.900 Ft-os darabáron.

5000×29.900=149.500.000 Ft lenne a bevétel a kezdeti időszakban.

Az így felmerülő 49.500.000 Ft-ból a reklám kampányt indítanánk el. A 100.000.000 Ft-ból pedig folytatnánk a sorozatgyártást. A bejövő összegből természetesen a munkások bérére, bérleti díjak, üzemek, gépekre is kell fordítani. Az első év végére a tervezett nyereség 80 millió Ft.

Esetleges kockázati fázisok lehetnek a vállalatban, hogy nem gyűlik össze elég pénz a sorozatgyártáshoz; a vásárlók rosszul fogadják az új terméket; a termék megbízhatatlanul működik; egy tőkeerős gyártó lemásolja a készüléket; túl sokáig tart a termékfejlesztés. Ezekre a felmerülő tényezőkre is igyekeztünk megoldást találni. Nagy hírverést csinálnánk már a prototípussal, hogy felkeltsük az érdeklődést és összegyűljön a pénz; sokat tesztelnénk a terméket, hogy emeljük a pozitív ráhatást; a lemásolás ellen találmányi oltalmat jegyeztetnénk be a legtöbb országban; nagyon jó, már korábban bizonyított programozó csapatot bíznánk meg a feladat elhúzódásának kiküszöbölése miatt.

A papucs kinézetét is megterveztük, melyet a mellékletben láthatnak. A papucs egy nagyon puha, kellemes bundás anyagú belsővel bélelt, kívül masszívabb bőr, talprésze keményebb. A termék külseje alapján férfi, női és gyermek változatban is gyártásra kerülne. Az okos papucs többféle színben, színkombinációban lesz kapható. Méretét tekintve a gyermek 28-tól a felnőtt 46-os méretig gyártatnánk. A Rigel márka különféle extrákkal rendelkezik, melyeket a vásárló igényei szerint váltogathatja össze. Az okos papucs egyik legkényelmesebb funkciója a beépített talpmasszázs. Az extrák legtöbbje levehető talprendszerrel csatolhatóak fel,- illetve le, magáról a papucsról. A plusz alkatrészek, ami megkönnyítheti a hétköznapi életet a mini porszívó, a zseblámpa és a gurulótalp.

Reméljük, elnyeri tetszésüket a találmányunk és értékes lenne ez a befektetés.

***Gergely, Roli és Oli*** ☺